CELEX: 32022R0200
Language: lv
Date: 2021-12-02 00:00:00
Title: Komisijas Deleģētā regula (ES) 2022/200 (2021. gada 2. decembris), ar ko attiecībā uz dažiem Ziemeļjūrā piemērojamiem tehniskiem pasākumiem, kas attiecas uz linuma acs izmēriem, un dažu rāmja traļu kopējo maksimālo garumu groza Eiropas Parlamenta un Padomes Regulu (ES) 2019/1241

15.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 33/4
               
            
         KOMISIJAS DELEĢĒTĀ REGULA (ES) 2022/200
         (2021. gada 2. decembris),
         ar ko attiecībā uz dažiem Ziemeļjūrā piemērojamiem tehniskiem pasākumiem, kas attiecas uz linuma acs izmēriem, un dažu rāmja traļu kopējo maksimālo garumu groza Eiropas Parlamenta un Padomes Regulu (ES) 2019/1241
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/1241 (2019. gada 20. jūnijs) par zvejas resursu saglabāšanu un jūras ekosistēmu aizsardzību ar tehniskiem pasākumiem un ar ko groza Padomes Regulas (EK) Nr. 1967/2006, (EK) Nr. 1224/2009 un Eiropas Parlamenta un Padomes Regulas (ES) Nr. 1380/2013, (ES) 2016/1139, (ES) 2018/973, (ES) 2019/472 un (ES) 2019/1022 un atceļ Padomes Regulas (EK) Nr. 894/97, (EK) Nr. 850/98, (EK) Nr. 2549/2000, (EK) Nr. 254/2002, (EK) Nr. 812/2004 un (EK) Nr. 2187/2005 (1), un jo īpaši tās 15. panta 2. punktu,
         tā kā:
         
                     (1)
                  
                  
                     Regulas (ES) 2019/1241 V pielikumā ir paredzēti tehniskie pasākumi, kas reģionālā līmenī noteikti attiecībā uz Ziemeļjūru.
                  
               
                     (2)
                  
                  
                     Beļģija, Dānija, Vācija, Francija, Nīderlande un Zviedrija (“Shēveningenas grupa”) ir tieši ieinteresētas Ziemeļjūras zvejniecību pārvaldībā. 2021. gada 7. maijā un 21. jūnijā Shēveningenas grupa saskaņā ar Eiropas Parlamenta un Padomes Regulas (ES) Nr. 1380/2013 (2) 18. panta 1. punktu un Regulas (ES) 2019/1241 15. panta 3. punktu Komisijai iesniedza kopīgus ieteikumus, kuros ierosināts deleģētais akts, ar ko pieņem dažus grozījumus pašreizējos Regulas (ES) 2019/1241 V pielikuma noteikumos. Abus kopīgos ieteikumus Shēveningenas grupa nosūtīja Pelaģisko krājumu konsultatīvajai padomei (PELAC) un Ziemeļjūras konsultatīvajai padomei (NSAC) uz apspriešanu.
                  
               
                     (3)
                  
                  
                     Kopīgajā ieteikumā, kas iesniegts 2021. gada 7. maijā, ierosināts Regulas (ES) 2019/1241 V pielikuma B daļu grozīt tā, lai ar 90 mm linuma acs izmēru saistīto atkāpi Skagerakā attiecinātu tikai uz traļiem ar traļu durvīm, jo patlaban šis linuma acs izmērs ir piemērojams visiem velkamajiem zvejas rīkiem, arī rāmja traļiem un zvejas vadiem. Ieteikumā arī ierosināts ar 90 mm linuma acs izmēra izmantošanu saistīto atkāpi Kategatā attiecināt tikai uz zveju ar traļiem ar traļu durvīm vai zvejas vadiem.
                  
               
                     (4)
                  
                  
                     ZZTEK analizēja dalībvalstu iesniegtos pierādījumus un secināja (3), ka ierosinātais grozījums sasniedz tā galveno mērķi, proti, novērst neskaidrības spēkā esošajos noteikumos, un apstiprina, ka kuģi, kas izmanto zvejas vadus vai rāmja traļus, Skagerakā nevar izmantot linuma acs izmēru 90 mm. Ierosinātais grozījums pastiprinās zivju mazuļu aizsardzību, jo 90 mm atkāpe uz rāmja traļiem un zvejas vadiem Skagerakā vai rāmja traļiem Kategatā vairs neattieksies. Tāpēc kopīgais ieteikums atbilst Regulas (ES) 2019/1241 mērķiem un mērķrādītājiem, atbilstoši kuriem iespējami jāsamazina par minimālo saglabāšanas references izmēru mazāku jūras sugu īpatņu nozvejas. Tāpēc ierosinātais pasākums būtu jāiekļauj Regulā (ES) 2019/1241.
                  
               
                     (5)
                  
                  
                     Kopīgajā ieteikumā, kas iesniegts 2021. gada 21. jūnijā, ierosināts noteikt rāmja traļu kopējo maksimālo garumu 24 m, vienlaikus saglabājot Regulā (ES) 2019/1241 noteiktos stingrākos ierobežojumus, kas rāmja traļiem piemērojami noteiktos ģeogrāfiskos apgabalos.
                  
               
                     (6)
                  
                  
                     ZZTEK analizēja dalībvalstu iesniegtos pierādījumus un secināja (4), ka bez ierosinātā 24 m ierobežojuma zvejnieki var palielināt rāmja garumu un tādējādi var palielināties ietekme uz jūras gultni un vairāk var tikt traucēta bentosa dzīvotne. Tāpēc ZZTEK atbalstīja Regulas (ES) 2019/1241 noteikumu grozīšanu ar mērķi noteikt, ka maksimālais rāmja garums vai agregētais rāmja garums, ko nosaka kā visu rāmju garumu summu, nepārsniedz 24 m. ZZTEK uzskata, ka šis grozījums novērsīs jūras dzīvotnēm un videi radītās negatīvās ietekmes palielināšanos un atbilst Regulas (ES) 2019/1241 mērķiem. Tātad grozījums nodrošinās tādu aizsardzības līmeni, kas ir vismaz līdzvērtīgs patlaban spēkā esošajam. Tāpēc ierosinātais pasākums būtu jāiekļauj Regulā (ES) 2019/1241.
                  
               
                     (7)
                  
                  
                     Ņemot vērā to, ka abi kopīgie ieteikumi ierosina mainīt Regulas (ES) 2019/1241 V pielikumu, šajā deleģētajā regulā ir paredzēti visi Shēveningenas grupas ieteiktie pasākumi.
                  
               
                     (8)
                  
                  
                     Šīs regulas pasākumi, kas piemērojami Savienības ūdeņiem, ir paredzēti, lai sasniegtu mērķus, kas noteikti Tirdzniecības un sadarbības nolīguma starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses, 494. panta 1. un 2. punktā, un tajos ņemti vērā minētā nolīguma 494. panta 3. punktā minētie principi. Tie neskar pasākumus, kas piemērojami Lielbritānijas un Ziemeļīrijas Apvienotās Karalistes ūdeņos.
                  
               
                     (9)
                  
                  
                     Šajā regulā paredzētie pasākumi tieši ietekmē Savienības kuģu zvejas sezonas plānošanu un saistītās saimnieciskās darbības, tāpēc šai regulai būtu jāstājas spēkā tūlīt pēc tās publicēšanas,
                  
               IR PIEŅĒMUSI ŠO REGULU.
         
            1. pants
            Regulu (ES) 2019/1241 groza saskaņā ar šīs regulas pielikumu.
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 2. decembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 198, 25.7.2019., 105. lpp.
         
         
            (2)  Eiropas Parlamenta un Padomes Regula (ES) Nr. 1380/2013 (2013. gada 11. decembris) par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (OV L 354, 28.12.2013., 22. lpp.).
         
            (3)  STECF-21-05, 25. lpp.
         
            (4)  STECF PLEN-21-02, 59.–62. lpp.
      
      
         
            PIELIKUMS
            Regulas (ES) 2019/1241 V pielikuma B daļu groza šādi:
            
                        1)
                     
                     
                        daļas 1. punkta virsrakstu aizstāj ar šādu:
                        
                                    “1.
                                 
                                 
                                    Velkamo zvejas rīku linuma acs atsauces izmēri (*1)
                                    
                                 
                              
                           (*1)  Zvejā ar rāmja traļiem maksimālais rāmja garums vai agregētais rāmja garums, ko nosaka kā visu rāmju garumu summu, nepārsniedz 24 metrus vai to nevar pagarināt tā, lai tas būtu lielāks par 24 metriem. Rāmja garumu mēra starp tā galējiem punktiem, iekļaujot visus piestiprinājumus. Šis pasākums neskar specifiskākus pasākumus, kas noteikti konkrētos Ziemeļjūras apgabalos.”;"
                        
                     
                  
                        2)
                     
                     
                        daļas 1.1. punktu aizstāj ar šādu:
                        
                                    “1.1.
                                 
                                 
                                    Neskarot izkraušanas pienākumu, kuģi izmanto linumu, kura acs izmērs ir vismaz 120 mm vai, ja tiek zvejots Skagerakā ar traļiem ar traļu durvīm vai Kategatā ar traļiem ar traļu durvīm vai zvejas vadiem, vismaz 90 mm (*2)
                                        (*3).
                                 
                              
                           (*2)  Zvejojot apakšrajonos Skagerakā un Kategatā ar traļiem ar traļu durvīm, kuru linuma acs izmērs ir mazāks par 120 mm, tos aprīko ar augšējo plātni, kuras rombveida linuma acs izmērs ir vismaz 270 mm vai kuras kvadrātveida linuma acs izmērs ir vismaz 140 mm. Kā alternatīvu no 1. oktobra līdz 31. decembrim apakšrajonā Kategatā var izmantot kvadrātveida acu linuma plātni, kuras linuma acs izmērs ir vismaz 120 mm."
                        
                        
                           (*3)  Zvejojot apakšrajonā Kategatā ar zvejas vadiem, kuru linuma acs izmērs ir mazāks par 120 mm, tos aprīko ar augšējo plātni, kuras rombveida linuma acs izmērs ir vismaz 270 mm vai kuras kvadrātveida linuma acs izmērs ir vismaz 140 mm. Kā alternatīvu no 1. augusta līdz 31. oktobrim var izmantot kvadrātveida acu linuma plātni, kuras linuma acs izmērs ir vismaz 120 mm.”"
                        
                     
                  
               (*1)  Zvejā ar rāmja traļiem maksimālais rāmja garums vai agregētais rāmja garums, ko nosaka kā visu rāmju garumu summu, nepārsniedz 24 metrus vai to nevar pagarināt tā, lai tas būtu lielāks par 24 metriem. Rāmja garumu mēra starp tā galējiem punktiem, iekļaujot visus piestiprinājumus. Šis pasākums neskar specifiskākus pasākumus, kas noteikti konkrētos Ziemeļjūras apgabalos.”;
            
               (*2)  Zvejojot apakšrajonos Skagerakā un Kategatā ar traļiem ar traļu durvīm, kuru linuma acs izmērs ir mazāks par 120 mm, tos aprīko ar augšējo plātni, kuras rombveida linuma acs izmērs ir vismaz 270 mm vai kuras kvadrātveida linuma acs izmērs ir vismaz 140 mm. Kā alternatīvu no 1. oktobra līdz 31. decembrim apakšrajonā Kategatā var izmantot kvadrātveida acu linuma plātni, kuras linuma acs izmērs ir vismaz 120 mm.
            
               (*3)  Zvejojot apakšrajonā Kategatā ar zvejas vadiem, kuru linuma acs izmērs ir mazāks par 120 mm, tos aprīko ar augšējo plātni, kuras rombveida linuma acs izmērs ir vismaz 270 mm vai kuras kvadrātveida linuma acs izmērs ir vismaz 140 mm. Kā alternatīvu no 1. augusta līdz 31. oktobrim var izmantot kvadrātveida acu linuma plātni, kuras linuma acs izmērs ir vismaz 120 mm.””